qalang Mkna'i

cyux te inu qu qalang 
ktan ta’ pintbcyan qalang squ Nantoukeng Rin’aygo ga, qalang ta’ ita’ Tayal hiya’ ga maki’ Mstbonsong, Marepasong, ru B’alasong. ru Mstbonsong ga maki’ payat qalang nya’, qalang Mstbon, qalang Kobah, qalang Ba’i, ru qalang Mkna’i hiya’.

 sinllwan lalu qalang 
wal skal sa’ing squ sinllwan lalu’ qalang qani. te qutux ga, tmrang huqan abaw ga, kinbetunux ktan qu qhuniq na raga’, memaw mtalah qu kora’ rrgyax. Te sa’ ing hiya’ lga, knayal squ bnkis qasa mga, “lalu’ rhyal mga, yasa qa son nha’ Mkna’i.”

 pinqzyuwan qalang 
qalang Mkna’i ga, minkahul sa Tepilun ma. ini’ baqi nanu’ ywa swa’ mb_yaq sqani. ini’ tnaq ha’i qu kki’an, ini’ ga tnrang Gipun hasa, cipoq qalang ga baq mlahang qu lha’.

 tayal ka nyux qalang Rahaw misuw qaniy 
misuw qani hiya’ ga, iyat nanak Tayal nyux maki’ sqani. piyux bale qu yung (kmukan) ka mwah qalang myan mba’i rhyal ru muhi’ ocya. ini’ ga, mwah mtiwaw ru mwah yome sqani, si ktey cyux mqyanux te qalang Mkna’i i Bunun ru Paywan.